1834 йылдағы рәүиздә ауылда 16 башҡорт (Батыр Бикҡулов, Ниғмәтулла Бикбов, Бикбау Мусенаев улдары менән), 80 типтәр һәм 12 мишәр (Сәйфулла Ишматов улы Каспран менән, Түбәнге Аташ ауылынан Вилдан һәм Фарушат Алтумовтар) йәшәй. 1859 йылда 22 аҫаба башҡорт, 146 ерһеҙ башҡорт (припущенник) теркәлә. 1872 йылда ауылда бөтәһе 172 кеше йәшәй. 1920 йылдағы тәүге совет рәүизе документтарында 94 ихатала 474 башҡорт һәм типтәрҙең йәшәүе теркәлә.